РЕПУБЛИКА БЪЛГАРИЯ
РАЙОНЕН СЪД - КАРЛОВО		

УТВЪРДИЛ:		                                              ПРЕДСЕДАТЕЛ……....………………………….
								ГЮРАЙ МУРАДОВ

ВЪТРЕШНИ ПРАВИЛА 
ЗА ОРГАНИЗАЦИЯ ДЕЙНОСТТА НА СЪДЕБНИТЕ ЗАСЕДАТЕЛИ 
В РАЙОНЕН СЪД– ГРАД КАРЛОВО

гр. Карлово
2022 г.

Раздел I
Общи положения

Чл. 1. С тази наредба се уреждат условията и редът, по които се определя броят на съдебните заседатели, както и резервните съдебни заседатели за Районен съд–Карлово, етичните правила за поведение и организационни въпроси, свързани с дейността на съдебните заседатели, включително процедурата по встъпване на съдебните заседатели, редът за извършване на подбор на съдебни заседатели за всяко дело, редът за призоваване и участие в съдебни заседания, редът за изплащане на възнагражденията на съдебните заседатели, както и размерът на подлежащите на възстановяване разходи.
Чл. 2. (1) Съдебните заседатели участват в състава на съда, който разглежда дела като първа инстанция, в случаите и по реда, предвидени в Наказателно-процесуалния кодекс.
 (2) Съдебните заседатели имат равен глас, права и задължения със съдиите от състава без изрично предвидените за съдията докладчик и за председателя на състава.
Чл. 3. Държавата защитава съдебните заседатели и ги обезщетява за вреди, които са им причинени при или по повод изпълнението на техните функции.
Чл. 4. Съдебните заседатели могат да образуват и да членуват в организации, които защитават правата и интересите им във връзка с това им качество 
Раздел ІІ
Определяне на броя на съдебните заседатели за всеки съд

Чл. 5. (1) Броят на съдебните заседатели за Районен съд – Карлово  се определя на общо събрание на съдиите на Окръжен съд – Пловдив, не по-късно от 8 месеца преди изтичане на мандата на действащите съдебни заседатели. 
(2) При определяне броя на съдебните заседатели се вземат предвид:
1. броя на делата, които Районен съд – Карлово е разгледал в предходната година със съдебни заседатели;
2. становище на председателя на съда, относно тенденциите на увеличение или намаление на тези дела за целия изтичащ мандат на съдебните заседатели. 
(3) При изготвяне на становището по ал. 2 административният ръководител взема предвид и други фактори, свързани със специфични за всеки съд обстоятелства, демографски и икономически показатели за съдебния район, статистически данни и изследвания за факторите, обуславящи престъпността, които могат да обусловят очаквана промяна в броя и тежестта на делата, които ще се разглеждат през следващия период със съдебни заседатели. 
 (4) Броят на съдебните заседатели трябва да бъде съобразен с вероятността мандатът на част от тях да бъде предсрочно прекратен.
 (5) Съдебни заседатели се избират от общините, намиращи се на територията на съдебния район на Районен съд – Карлово, за който се прави изборът. По своя преценка общото събрание на съдиите може  да определи и съотношение между броя на съдебните заседатели от Община Карлово и Община Сопот.
 (6) Броят на предложените от Общинския съвет кандидати за съдебни заседатели не може да бъде по-малък от определения от Общото събрание на съдиите при Окръжен съд - Пловдив брой на съдебните заседатели за Районен съд – Карлово
(7) Справката за броя на делата и становището по ал. 2 се изготвят и представят на Окръжен съд – Пловдив, в срок не по-късно от 9 месеца преди изтичане на мандата на съдебните заседатели.
Чл. 6. (1) В срок 6 (шест) месеца преди изтичането на мандата на съдебните заседатели, Председателят на Окръжен съд - Пловдив съобщава на Общинския съвет броя съдебни заседатели, които трябва да бъдат избрани.
(2) Всеки български гражданин, който отговаря на изискванията по чл. 67, ал. 1 от ЗСВ, може да се кандидатира за съдебен заседател.
(3)  Кандидатите за съдебни заседатели, подават в общинските съвети при община Карлово и община  Сопот, заявление по образец съгласно,  Приложение №1,  към което прилагат необходимите за участие в процедурата по подбор документи.
(2) Общинските съвети изслушват отговарящите на изискванията кандидати, като провеждат събеседване с тях, спазвайки насоките, предвидени в Методически указания за провеждане на събеседване с кандидатите за съдебни заседатели, приети от Пленума на Висшия съдебен съвет.
 (3) Общинските съвети изготвят списъци на одобрените кандидати за съдебни заседатели по реда и при условията, предвидени в Закона за съдебната власт.
Чл. 7.(1) В едномесечен срок от получаване на списъците с одобрени кандидати комисията по чл. 68д, ал. 1 от ЗСВ извършва проверка на проведения от общинските съвети подбор по предвидения в ЗСВ ред.
 (2) Съдебните заседатели за Районен съд–Карлово се избират от общо събрание на съдиите на Окръжен съд – Пловдив, от списъка с кандидати, предоставен им от общинските съвети за съдебен район Карлово. 
(3) Когато комисията по чл. 68д, ал. 1 от ЗСВ установи, че предложените от общинските съвети кандидати са по-малко от 50 на сто от определения по реда на ЗСВ брой, председателят на Окръжен съд–Пловдив  изпраща искане до общинските съвети за съдебен район Карлово, попълване на списъка на кандидатите за съдебни заседатели в срок до 1(един)  месец от постъпване на искането. По същия начин се процедира, когато се установи, че броят на лицата, включени в списъка и притежаващи квалификация в областта на педагогиката, психологията и социалните дейности, е под 10 на сто от всички лица в списъка.
Чл. 8. Изборът на съдебни заседатели се извършва не по-късно от 1(един) месец преди изтичане на мандата на действащите съдебни заседатели.

Раздел ІІІ

Встъпване на съдебните заседатели

Чл. 9. (1) Председателят на Районен съд–Карлово насрочва общо събрание на съдиите за полагане на клетва от избраните съдебни заседатели за последния работен ден от мандата на действащите съдебни заседатели. 

(2)  Датата на изтичане на мандата на действащите съдебни заседатели трябва да бъде обявена от съответните общински съвети при откриване на процедурата за набиране на кандидати за съдебни заседатели.

 (3) Уведомяването и призоваването на избраните съдебни заседатели за насроченото общо събрание за полагане на клетва се извършва поне две седмици преди датата на провеждането му.
Чл. 10. Всеки избран съдебен заседател полага следната клетва: "Заклевам се в името на народа да прилагам точно Конституцията и законите на Република България, да изпълнявам задълженията си по съвест и вътрешно убеждение, да бъда безпристрастен, обективен и справедлив, да допринасям за издигане престижа на съдебната власт, да пазя тайната на съвещанието, като винаги помня, че за всичко отговарям пред закона. Заклех се!".
Чл. 11. (1) В деня на полагане на клетвата председателят на Районен съд–Карлово дава първоначални разяснения за статута, правата и задълженията на съдебните заседатели.
 (2) При встъпване съдебните заседатели попълват декларация за конфликт на интереси по образец съгласно, Приложение № 2. Съдебните заседатели попълват такава декларация и в края на мандата си, както и при промяна в декларираните обстоятелства за времето, в което упражняват функциите си.
 (3)  Всеки съдебен заседател посочва в писмен вид точен адрес, месторабота, телефон и имейл, на които може да бъде намиран. При промяна на тези данни съдебният заседател е длъжен незабавно да уведоми съда писмено.
Чл. 12. (1) Съдебен заседател с неизтекъл мандат в Районен съд–Карлово, избран за съдебен заседател в друг съд, е длъжен преди полагане на клетвата като новоизбран съдебен заседател да подаде молба за освобождаване от функцията си в Районен съд–Карлово.
 (2) Ако разглеждането на делата, в които участва съдебният заседател, продължи след подаване на молбата по ал. 1, участието му по съответните дела продължава до тяхното приключване в Районен съд–Карлово. 
Чл. 13. (1)  Мандатът на съдебните заседатели е 4 (четири) години и започва да тече от датата на полагане на клетвата пред общото събрание на съдиите при Районен съд–Карлово.
 (2) Съдебните заседатели не могат да бъдат избирани за повече от два последователни мандата към Районен съд – Карлово. 
 (3) Съдебнитe заседатели могат да бъдат освободени предсрочно от Общото събрание на съдиите в Окръжен съд - Пловдив по предложение на председателя на  Районен съд - Карлово при наличие на основанията, посочени в чл.71 от Закона за съдебната власт, а именно:
1.	по негово искане;
2.	при поставянето му под запрещение;
3.	когато е осъден за умишлено престъпление;
4.	при трайна невъзможност да изпълнява задълженията си и повече от една година;
5.	когато извърши тежко нарушение на задълженията си или системно не ги изпълнява, или извърши действие, с което уронва престижа на съдебната власт, включително когато уронването на престижа на съдебната власт е последица от привличането му като обвиняем за умишлено престъпление.
6.	в случай, че бъде привлечен като обвиняем за умишлено престъпление във връзка с упражняване на функции в правораздаването.
7.	при възникване или установяване на обстоятелство по чл. 67 ал. 3 от Закона за съдебната власт.
(4) За предсрочно прекратяване на мандата на съдебен заседател на осн. чл. 71, ал.1, т.1, 4 и 7 от ЗСВ, съдебният заседател подава изрично писмено изявление до председателя на Районен съд - Карлово. Въз основа на заявлението, съдебният заседател се изключва от системата за случайно разпределение на делата.
(5) Предложение за предсрочно освобождаване на съдебен заседател, както и подадено заявление за предсрочно освобождаване на съдебен заседател, се изпращат на Председателя на Окръжен съд - Пловдив за разглеждане от Общото събрание на съдиите от този съд.

Чл. 14. (1) Избраните и положили клетва съдебни заседатели от Районен съд–Карлово се вписват в единен Електронен регистър на съдебните заседатели, който се създава и води от Висшия съдебен съвет.
 (2) Електронният регистър на съдебните заседатели съдържа информация за всички съдебни заседатели на територията на Република България, техните специалности, мандат, за който са избрани, и участие в дела.
 (3) Електронният регистър на съдебните заседатели се състои от публична и непублична част.
 (4) Условията и редът за водене на Електронния регистър на съдебните заседатели се определят с правила на Пленума на Висшия съдебен съвет.

Раздел IV
Подбор на съдебни заседатели за всяко дело

Чл. 15. (1) За всяко дело, разглеждано в състав със съдебни заседатели, се определят такива, съгласно разпореждането за насрочване на делото, на принципа на случайния подбор чрез електронно разпределение, а когато е разпоредено от съдията-докладчик, се определят и резервни съдебни заседатели, също на принципа на случайния подбор чрез електронно разпределение. 
 (2) Подборът на основни и резервни съдебни заседатели се извършва от съдебните деловодители в наказателно деловодство при Районен съд – Карлово или от съдебните секретари, които уведомяват избраните съдебни заседатели за датата и часа на разглеждане на делото, чрез призовка или по телефона. 
(3) Съдебните заседатели педагози се избират отделно от останалите съдебни заседатели, в случаите, когато подсъдимите по наказателните дела са непълнолетни.
Чл. 16. (1) Случайният подбор на основни и резервни съдебни заседатели се осъществява чрез единната информационна система на съдилищата (ЕИСС), а при необходимост чрез съществуващите електронни деловодни системи и модули (отнася се за делата, образувани и администрирани в деловодната програма САС „Съдебно деловодство“).
      (2) В подбора участват всички съдебни заседатели, които не са заявили писмен отказ от участие в съдебни заседания, не са депозирали своевременно писмено заявление за отсъствие по различни причини в даден период, както и тези, които нямат насрочени съдебни заседания за същия ден, разглеждането на които се извършва изцяло или отчасти във времето, за което се прави изборът.
      (3) Всеки съдебен заседател може предварително, в писмен вид, да уведоми администрацията на Районен съд–Карлово в кои времеви периоди или часове през деня има обективни пречки за участие в работата на съда с цел по-добра организация и планиране на работата, с попълване на заявление.
 (4) Промяна на съдебните заседатели може да се извърши само ако някой от тях преди или в деня на съдебното заседание е заявил, че не може да участва. Само в случай, че не е даден ход на делото  се определя нов съдебен заседател, избран на случаен принцип чрез използване на програмен продукт „ЕИСС” и разглеждането на делото продължава с новия съдебен заседател.
 (5) Изборът на съдебни заседатели в случаите на бързи производства, както и при спешни произнасяния по разпореждане на съдията-докладчик, се извършва чрез ръчен избор измежду свободни от заседания за съответния ден съдебни заседатели, потвърдили по телефон възможността да участват по делото.
(6)  Повторен подбор на съдебен заседател  в Районен съд–Карлово се извършва чрез системата за случайно разпределение в хипотезите, предвидени за съдиите, уредени от закона, Единната методика за приложението на принципа за случайно разпределение на делата и вътрешните правила на съда, оповестени на интернет страницата му.
(7)  За всеки проведен избор се разпечатва протокол, който се прилага към делото.
(8) При недостиг на съдебни заседатели в някой съд от района на Окръжен съд–Пловдив, в рамките на който съдебен заседател е избран да изпълнява функциите си, последният може да бъде командирован с негово съгласие за участие в определени дела в друг съд от същия район при спазване разпоредбите на ЗСВ.	
        
Чл. 17. (1) За участие в съдебния състав се призовават основните съдебни заседатели, а резервните – съобразно правилата на НПК и разпореждането на съдията докладчик, при необходимост.

Раздел V
Участие в съдебни заседания

Чл. 18. (1) Призоваването на съдебни заседатели за съдебни заседания може да става по телефона или по електронен път, като това се отбелязва в делото. Съдебните заседатели могат да бъдат призовавани и по реда на НПК, предвиден за страните, ако съдията докладчик намери този начин за подходящ.
(2) При отсрочени и отложени без ново насрочване дела, призоваването за следваща дата се извършва от съдебния  деловодител в Наказателно деловодство.
(3) При отложени след провеждане на открито съдебно заседание дела, съдебните заседатели се считат за уведомени за следващата дата, съобщена в проведеното заседание, която са длъжни да отразят в графика си, а при изразено желание от тяхна страна в тази насока - съдебният секретар изготвя и призовка за следващото съдебно заседение.
(4) Съдебните заседатели, на основание чл. 72, ал. 1 от ЗСВ, се свикват за участие в съдебни заседания най - много за 60 дни в рамките на една календарна година, освен ако разглеждането на дело, в което участват, продължи и след този срок
Чл. 19. (1) На съдебния заседател трябва да се даде възможност да се запознае с делото преди съдебното заседание. 
(2) Администрацията на Районен съд – Карлово е длъжна да осигури време и място в съдебната сграда за изпълнение функциите на съдебните заседатели. Не се разрешава изнасяне на делата или на материали от тях извън сградата на съда.
Чл. 20. (1) Съдебният заседател уведомява своевременно председателя на съдебния състав при невъзможност да се яви в насрочено съдебно заседание, като същият е длъжен да подаде молба в служба „Регистратура“ на Районен съд -Карлово, в която да посочи причините за неявяването си. В случай, че съдията-докладчик по делото разпореди избор на нов съдебен заседател, определеният съдебен служител по чл. 15, ал.2 пристъпва към нов избор на съдебен заседател.
(2) Когато съдебният заседател няма възможност да подаде молба и е осъществил връзка по телефон, за да уведоми, че не може да участва, тогава определеният съдебен служител по чл. 15, ал.2 устно уведомява съдията-докладчик по делото. При наличие на съответно разпореждане от тяхна страна в този смисъл, се пристъпва към избор на нов съдебен заседател.
 (3) Повторен подбор се извършва по реда, посочен в чл.16,ал. 7.
Чл. 21. (1)Не може да участва в състава на съда съдебен заседател:
1. който е бил обвиняем, настойник или попечител на обвиняемия, защитник или повереник по делото;
2. който е бил или може да встъпи в наказателното производство като частен обвинител, частен тъжител, граждански ищец или граждански ответник;
3. (изм. - ДВ, бр. 9 от 2021 г., в сила от 06.02.2021 г.) който е бил свидетел, поемно лице, вещо лице, преводач, преводач на български жестов език или специалист - технически помощник по делото;
4. който е съпруг или близък роднина на лицата по т. 1 - 3;
5. който е съпруг или близък роднина на друг член от състава на съда.

(2) Не може да участва в състава на съда съдебен заседател, който поради други обстоятелства може да се счита предубеден или заинтересован пряко или косвено от изхода на делото.
Чл. 22. Съдебният заседател участва в съдебни заседания в прилично, съответстващо на общоприетите разбирания, облекло, изключващо натрапването на принадлежност към етническа, религиозна или културна общност или индивидуални предпочитания, съществено отклоняващи се от общоприетите.
Чл. 23. Съдебните заседатели упражняват правата си и изпълняват задълженията си съобразно установеното в Наказателно-процесуалния кодекс в зависимост от вида заседание, в което участват.

Раздел VI
Етични принципи и правила за поведение на съдебните заседатели

Чл. 24. (1) Настоящите принципи и правила на поведение имат за цел да определят етичните изисквания в поведението на съдебните заседатели и да ангажират моралния им дълг, като по този начин повишат общественото доверие в съдебната власт и издигнат нейния престиж.
 (2) Етичните принципи и правила, произтичащи от тях, очертават стандартите за поведение на съдебните заседатели при изпълнение на служебните, обществените и гражданските им задължения, които те трябва да възприемат и спазват.
 (3) Настоящите етични принципи и правила за поведение са задължителни за всички съдебни заседатели, като неспазването им е основание за предсрочно освобождаване от изпълняваната длъжност на основание чл. 71, ал. 1, т. 5 от ЗСВ.
(4) Съдебните заседатели са длъжни да информират административния ръководител на Районен съд – Карлово, в случаите, когато са привлечени като обвиняеми.
(5) Административния ръководител на Районен съд – Карлово извършва служебна проверка за съдимост на съдебните заседатели на всеки 6 месеца. 

 (6) Съдебните заседатели спазват следните етични принципи и правила за поведение:
 1. Социална отговорност:
 а) изпълнението на функциите на съдебен заседател е граждански дълг, осъществяването на който способства за повишаване на доверието в съдебната власт;
 б) съдебните заседатели участват активно в съдебния процес;
 2. Законност: съдебните заседатели са длъжни да спазват и прилагат Конституцията и законите на Република България; те осъществяват дейността си, като спазват правата и основните свободи на гражданите;
 3. Независимост и обективност:
 а) съдебните заседатели действат по съвест и убеждение, основано на обективно, всестранно и пълно изследване на всички факти и обстоятелства по делото;
 б) съдебните заседатели изпълняват функциите си свободно от социални, икономически, политически и всякакви други преки или косвени влияния, като не се поддават на натиск, заплахи или стимули, независимо от техния източник; 
4. Безпристрастност:
 а) съдебните заседатели се ръководят от презумпцията, че обвиненото лице се счита за невинно до завършване на наказателното производство с влязла в сила присъда;
 б) съдебните заседатели изпълняват функциите си без разграничение на личността, като не допускат поведение, което може да се възприеме, като привилегироване, предразположеност, предубеденост или предразсъдък, основани на пол, полова идентичност, раса, народност, етническа принадлежност, човешки геном, гражданство, произход, религия или вяра, образование, убеждения, политическа принадлежност, лично или обществено положение, увреждане, възраст, сексуална ориентация, семейно положение, имуществено състояние или на всякакви други признаци, установени в закон или в международен договор, по който Република България е страна;
 в) съдебните заседатели не допускат контакти и създаване на лични отношения със страните по делото, които биха породили основателни съмнения относно тяхната безпристрастност;
 г) съдебните заседатели се въздържат от носене на политически, идеологически или религиозни символи или сравними атрибути, които биха могли да доведат до съмнения относно тяхната обективност и безпристрастност;
 5. справедливост: съдебните заседатели са представители на обществото в съдебния процес и като такива са длъжни да се грижат за постановяване на справедливи съдебни актове;
 6. Компетентност:
 а) съдебните заседатели трябва да притежават основни познания по отношение на използваната правна терминология и реда, по който се извършва наказателното производство;
 б) съдебните заседатели са длъжни да познават и спазват своите права и задължения, регламентирани в Конституцията, Закона за съдебната власт, Наказателно-процесуалния кодекс, настоящата наредба и други нормативни актове, както и във вътрешните правила на Районен съд–Карлово;
 в) съдебните заседатели преминават първоначално и последващи обучения за поддържане и повишаване нивото на квалификацията им;
 7. Комуникативни и социални умения:
 а) при изпълнение на функциите си съдебните заседатели проявяват толерантност и се отнасят с уважение към участниците в процеса и към съдебните служители, като зачитат правата и достойнството на личността;
 б) съдебните заседатели общуват открито и показват търпение при изслушването на различни аргументи, мнения и гледни точки от останалите членове на съдебния състав;
 в) съдебните заседатели аргументират изразената от тях позиция по подходящ и разбираем начин;
 г) в конфликтни ситуации съдебните заседатели контролират емоциите си и не реагират прибързано и необмислено;
 8. Достойно поведение:
 а) съдебните заседатели следват поведение и поддържат подходящ външен вид, допринасящи за престижа на съдебната власт;
 б) съдебните заседатели не могат да използват престижа на тази си длъжност за защита на лични и на свои близки интереси при упражняване на гражданските си права;
 в) съдебните заседатели проявяват необходимата сдържаност, като не допускат извършване на действия и постъпки, които са в разрез с добрите нрави и утвърдените в обществото разбирания за благоприличие;
 г) с личното си поведение съдебните заседатели дават пример за висок морал и почтеност; 
9. Конфиденциалност:
 а) съдебните заседатели са длъжни да опазват тайната на съвещанието;
 б) съдебните заседатели са длъжни да пазят държавната, служебната и личната тайна, станала им известна при и по повод осъществяване на техните правомощия;
 в) съдебните заседатели нямат право да изразяват предварително становище по делата на Районен съд–Карлово, в който са избрани.

Раздел VІІ
Възнаграждение

Чл. 25. (1) За времето, в което съдебните заседатели изпълняват функциите си и задълженията, свързани с тях, им се заплаща възнаграждение от бюджета на Районен съд–Карлово.
(2) Възнаграждение се дължи за участие в открити и закрити съдебни заседания, в т.ч. и при отлагане на заседанието, за участие в тайно съвещание за постановяване на присъда и за извършване на други дейности, свързани с упражняване на функциите им и свързаните с тях задължения, за които не се съставя протокол.
Чл. 26. (1)  Възнаграждението по чл. 22 се определя почасово, включително и за започнат час, на база дневно възнаграждение в размер, определен в ЗСВ. Броят часове, за които се дължи заплащане не се ограничава от осемчасовия работен час.
 (2)  За съдебни заседания, продължителността на които се означава с начален и краен час в съдебния протокол, възнаграждението се определя от часа, за който съдебното заседание е насрочено, до отразения в протокола час на неговото приключване, в размерите по ал. 1.
 (3)  За участие в други дейности, за които не се съставя протокол, времето на заетост на съдебните заседатели се определя от председателя на съдебния състав, но не повече от 4 часа за дело и се отразява писмено по подходящ начин. 
      (4) Възнаграждението на съдебните заседатели се определя почасово, включително и за започнат час, на база дневно възнаграждение в размер на 1/22 от 60 на сто от основната заплата на районен съдия, но не по-малко от 20 лева на ден (чл.25 от Наредба №7 от 28.09.2017 г. за съдебните заседатели и чл. 73 от Закона за съдебната власт). Броят на часовете, за които се дължи заплащане, е реално отработеният и не се ограничава от осемчасовия работен ден.
      (5) Със заповед на административния ръководител, председател на Районен съд–Карлово се определя размера за 1 заседателен час.
     (6) Възнаграждението на съдебните заседатели се изплаща ежемесечно за всички заседателни дни на съответния месец безкасово, по предварително представени в счетоводството банкови сметки, Приложение № 3 от настоящите правила).
     (7) За вярно и точно представяне на осигурителния статус, след полагане на клетва и встъпване в длъжност, съдебните заседатели попълват декларация Приложение №4 към настоящите правила, в която декларират обстоятелствата посочени като реквизити в „Сметка за изплатени суми". Декларацията се придружава от необходимите документи - решение на ТЕЛК, приложения за банкова сметка, издадено от обслужващата банка и др.
      (8) При настъпила промяна в обстоятелствата, съдебният заседател е длъжен в 7–дневен срок, но не по късно от края на месеца, за който се отнася промяната, да уведоми счетоводството на Районен съд –Карлово.
      (9) Декларациите се съхраняват от служителя, изпълняващ функциите на касиер, който проверява логическата им достоверност.
Чл. 27. (1) Възнаграждението на съдебните заседатели за всеки заседателен ден се определя въз основа на действително отработените часове за деня, от насрочването на съдебното заседание до обявяването на съдебния акт, включително и за започнат час. В случай на отлагане на съдебното заседание на съдебните заседатели се заплаща възнаграждение, изчислено по реда на ал. 3.
(2) Възнаграждението се изплаща ежемесечно за всички заседателни дни на съответния месец.
(3) Размерът на възнаграждението на съдебните заседатели на ден се равнява на една двадесет и втора от 60 на сто от основната заплата на районен съдия, но не по-малко от 20 лева на ден.
(4) Когато съдебен заседател участва в няколко съдебни заседания в един ден, в различни  съдебни състави, РКО - обр. № 98 „а“, се издава от съдебния секретар, участвал в състава на последното съдебно заседание, като обобщава времетраенето от всички съдебни заседания за деня.
(5) На съдебните заседатели се определят и възстановяват разходите за транспорт, които са направили във връзка с участието си в съдебни заседания, съгласно чл. 73 ал. 5 от ЗСВ.
(6) На съдебните заседатели се заплащат пътни разходи при пътуване с обществен транспорт в размер на стойността на два билета и се определят срещу 1 брой представен билет.
(7) В случай, че пътуването е извършено с лек автомобил, такси или по друг начин, въпреки съществуването на обществен транспорт по маршрута, на съдебния заседател се изплащат пътни разходи в размер на стойността на билета за обществен транспорт, валиден към датата на пътуването.
(8) Съдията - докладчик по делото определя пътните разходи, след като е проверил за наличието на разходо-оправдателните документи, като при липса на такива отказва признаването им за пътни разходи и не определя сума за пътни разноски. 
За размера на определените възнаграждения и пътни разноски, секретарят на всеки съдебен състав, издава разходни касови ордери (РКО) - обр. № 98 „а” на Министерството на правосъдието, Приложение №5 от  настоящите правила, оформени с всички изискуеми реквизити:
- дата на изготвяне;
- дата на определението, вид, номер и година на делото;
- вид на предназначените за изплащане средства - бюджетни;
- получател (трите имена по документ за самоличност);
- статут на лицето (съдебен заседател);
- възнаграждение - сумата в лева и стотинки;
- пътни и други разноски - сума в лева и стотинки (попълва се съгласно изискванията на чл. 37, ал. 1);
- всичко сума - в лева и стотинки;
- горната сума - словом;
- изготвил - длъжност, фамилия, подпис;
- съдия - фамилия, подпис;
- печат.
(9) В случай, че съдебния заседател е с адрес по лична карта извън рамките на града и пътува за участие в заседанието от този адрес с междуселищен обществен транспорт, се възстановяват пътни разходи, в размер на стойността на два билета. Размерът на направените разходи се определя срещу представяне на 1 брой билет.
(10) В случай, че съдебният заседател е с адрес по лична карта извън рамките на града и пътува за участие в заседанието от този адрес с автомобил, се възстановяват пътни разходи в размер на стойността на два билета за между селищен обществен транспорт.
 (11) Когато съдебен заседател участва в няколко съдебни заседания с един съдебен състав и секретар, с прекъсване между заседанията по-малко от два часа, му се възстановяват разходи за транспорт за едно отиване и връщане до съда.
(12) Издадените от съдебните секретари РКО (Приложение№5), се представят на съдебния служител изпълняващия функциите касиер, след приключване на съдебното заседание, в рамките на три работни дни.
(13) За въведените данни в ПП „САС“ и ПП „ЕИСС“ относно правилното отразяване на участието на съдебните заседатели в съдебните заседания, отговорност носят съдебните секретари, които до пето число на месеца, представят на изпълняващия функциите касиер – обобщена справка за издадените РКО по  съдебни  заседатели, за проверка достоверността на информацията в РКО, както следва:
–за издадените РКО по системата ПП „ЕИСС“, Приложение № 6;
–за издадените РКО по системата ПП „САС Съдебно деловодство“, Приложение № 7;
(14) Изпълняващият функциите касиер проверява  обобщените справки, по съдебни заседатели, издадени от двете програми- ПП „САС Съдебно деловодство“ и ПП „ЕИСС“, като проверява верността на месечните справки, изготвени от съдебните секретари, с обобщената справка за издадените РКО от ПП „ЕИСС“ и ПП „САС Съдебно деловодство“. 
(15) За вярно и точно представяне на осигурителния статус  съдебните заседатели попълват декларация по образец, в която декларират обстоятелствата посочени като реквизити в „Сметка за изплатени суми". При промяна в статуса си, съдебните заседатели са длъжни да подадат декларация за промяната в 7-дневен срок, съгласно приложения образец към настоящите правила.
 (16) Изпълняващият функциите касиер, а при негово отсъствие, определения със заповед служител, извършва проверка на издадените РКО и обобщените справки по съдебни заседатели, изготвени от съдебните секретари, за съответствие. При констатиране на несъответствия, ги връща на съдебните секретари за корекция. След отстраняване на несъответствията, изпълняващия функциите  касиер ги предава на служителя, изпълняващ функциите на  финансов контрольор за проверка. 
  (17) Проверените и подписани справки от изпълняващия функциите финансов контрольор се предават  на изпълняващия дейностите касиер за въвеждане  в ПП „Каса и банка“, за изчисляване на възнагражденията и   полагащите се осигурителни вноски и данъци. Контролът върху правилното отразяване на данните от ПП „САС“ и ПП „ЕИСС“ се осъществява от ИФ финансов контрольор, който удостоверява  верността  с подпис на рекапитулациите;
  (18) Главният счетоводител:
1. Проверява обобщената рекапитулация, като сравнява информацията от РКО, с тази по Сметките за изплатени суми, за верността на сумите, удържания данък и осигурителни вноски. 
2. Изготвя бюджетни платежни нареждания за изплащане на чистите суми възнаграждения на съдебните заседатели.
3. Осчетоводява в ПП „Конто 66“ възнагражденията, начисления данък, осигурителните вноски (лични и за сметка на работодателя) и чистите суми на възнагражденията на съдебните заседатели за съответния месец.
(19) Условия и ред за начисляване и внасяне на социални осигуровки и данъци върху възнагражденията на съдебните заседатели:
1. Съгласно решение на ВСС т. 76.2. от протокол №17/19.04.2011 г. „на основание § 1, т. 30 от ДР от Закона за данъците върху доходите на физическите лица (ЗДДФЛ), правоотношенията със съдебните заседатели, следва да се третират като извънтрудови правоотношения.
На основание чл. 45, ал. 4 от Закона за данъците върху доходите на физическите лица (ЗДДФЛ) за изплатените доходи и удържан данък, платецът издава „Сметка за изплатени суми“ и „Служебна бележка“ по образци, които предоставя на лицето придобило дохода”.
2. Редът за осигуряване на лицата, работещи без трудово правоотношение е регламентиран в чл. 4. ал. 3. т. 5 и т. 6 от КСО и чл. 5 и чл. 6 от Наредба за обществено осигуряване на самоосигуряващите се лица, българските граждани на работа в чужбина и морските лица (НООСЛБГРЧМЛ).
3. Изпълняващият функциите касиер, а при негово отсъствие, определения със заповед служител, изпълняващ дейностите на касиера,  изготвя и представя в НАП данните, които се подават с Декларация обр. 1 „Данни за осигуреното лице” в сроковете посочени в Наредба Н-8.
Съгласно цитираните разпоредби за лицата, работещи без трудово правоотношение, които през съответния месец не са осигурени на друго основание по Кодекса за социално осигуряване, се дължат осигурителни вноски върху полученото възнаграждение, ако месечният размер на възнаграждението е равен или по-голям от една минимална работна заплата за страната, след намаляването му с разходите за дейността, определени по реда на Закона за данъците върху доходите на Физическите лица.
4. За лицата, работещи без трудово правоотношение, които през съответния месец са осигурени на друго основание по КСО, се дължат осигурителни вноски върху полученото възнаграждение, независимо от неговия размер след намаляването му с разходите за дейността, определени по реда на Закона за данъците върху доходите на физическите лица, но върху не повече от максималния месечен размер на осигурителния доход, определен в Закона за бюджета на държавното обществено осигуряване за съответната година.
5. Съдебен заседател, който е самоосигуряващо се лице попълва писмена декларация по реда на чл. 43, ал. 5 от ЗДДФЛ, че е само- осигуряващо се лице по смисъла на КСО и съответно представя документ съдържащ реквизитите на чл. 7, ал. 1 ЗСч.
Чл. 28.(1) На съдебните заседатели се възстановяват разходите за транспорт и настаняване, които са направили във връзка с участието им в съдебни заседания, както и при изпълнение на други техни задължения, свързани с упражняването на функциите им на съдебни заседатели.
 (2) На възстановяване подлежат разходите за ползване на обществен транспорт, включително и при командироване, съгласно определения в ЗСВ ред, които съдебните заседатели са направили за пътуване от местоживеенето или местоработата им до сградата на съда и обратно.
 (3) По изключение, когато обстоятелствата го изискват, на съдебните заседатели се възстановяват разходите за гориво, направени във връзка с използване на моторно превозно средство по правила, възприети за изплащане на пътни разходи на свидетели и вещи вица в Районен съд –Карлово.
(4) На съдебните заседатели, които живеят извън населеното място на Районен съд–Карлово, при необходимост от нощуване, се възстановяват разходи за настаняване, по посочения в раздел V от Наредбата за командировките в страната ред. 
(5) Възстановяването на разходите по предходните алинеи се извършва след представяне на съответните разходооправдателни документи.

Раздел VІІІ
Други организационни въпроси

Чл. 29. (1) По всяко време след полагане на клетвата съдебните заседатели от съдебен район Карлово, могат да изберат съвет на съдебните заседатели.
 (2) Съветът на съдебните заседатели осъществява връзка с административното ръководство на Районен съд–Карлово по организацията на работата на съдебните заседатели и съдейства за доброто взаимодействие между съдиите и съдебните заседатели.
Чл. 30. Съдебните заседатели поставят въпросите си към ръководството на Районен съд–Карлово пряко или чрез съвета на съдебните заседатели.
Чл. 31.  (1) В тримесечен срок от полагане на клетвата  административният секретар на Районен съд–Карлово и Националният институт на правосъдието организират и провеждат задължително начално обучение на съдебните заседатели, които встъпват в първи мандат, по учебна програма, приета от Управителния съвет на Националния институт на правосъдието по реда на чл. 257 ЗСВ.
 (2) За поддържане и повишаване на квалификацията си съдебните заседатели са длъжни да участват в поне едно текущо обучение за периода на техния мандат.
 (3) Организирането и провеждането на обученията по ал. 1 и 2 се извършва от съответните съдилища в сътрудничество със съветите на съдебните заседатели и Националния институт на правосъдието.
 (4) Обученията на съдебните заседатели се финансира  от бюджета на Националния институт на правосъдието, от програми и проекти.
 (5) Разходите за зала, размножаване на учебни материали и други присъщи организационни разходи са за сметка на бюджета на Районен съд–Карлово.
Чл. 32. (1) Легитимирането на съдебните заседатели при влизане в сградата на съда и при участие в съдебни заседания се осъществява чрез служебна карта, издадена от административния ръководител на Районен съд–Карлово.
 (2) Съдебните заседатели връщат служебната си карта на административния секретар на Районен съд–Карлово при изтичане на мандата им или при предсрочното им освобождаване от длъжност.
Чл. 33. (1) Председателят на Районен съд–Карлово предоставя на всеки съдебен заседател препис–извлечение от протокола на общото събрание на съдиите за избора му и за полагане на клетвата. 
(2) Администрацията на Районен съд–Карлово е длъжна да осигури при необходимост на съдебния заседател документ за участието му в съдебните заседания предварително и след провеждането им с цел осигуряване на информация пред работодателя на съдебния заседател или пред други органи и лица.
Чл. 34. (1) За предсрочно прекратяване на мандата на съдебен заседател на основание чл. 71, ал. 1, т. 1, 4 и 7 от Закона за съдебната власт съдебният заседател подава изрично писмено изявление до председателя на Районен съд–Карлово,  в което посочва съответните обстоятелства. Въз основа на изявлението съдебният заседател се изключва от системата за случайно разпределение на делата.
 (2) Решението за предсрочно прекратяване на мандата се взима от общото събрание на съдиите на Окръжен съд–Пловдив,  по определения в ЗСВ ред.
Чл. 35. (Нов – ДВ, бр. 78 от 2022 г. ) Пленумът на Висшия съдебен съвет приема Единни правила за организацията на работата на съдебните заседатели.
Преходни и заключителни разпоредби:
§1. За неуредени в настоящите вътрешни правила въпроси се прилага действащото законодателство на Република България.
§2. Настоящите вътрешни правила отменят Вътрешните правила за дейността на съдебните заседатели, утвърдени със Заповед № РД–14/17.01.2018г. 
    §3. Вътрешните правила за дейността на съдебните заседатели са  утвърдени със заповед № РД–195/10.10.2022г. на административния ръководител на Районен  съд – Карлово.

                                                                           Приложение № 1

                                                    До ...................................................	

                                                      (посочете името на общинския съвет)	

Кандидат за съдебен заседател във:
 ......................................................................... 	

                                                                        (посочете съда, за който кандидатствате)	

З А Я В Л Е Н И Е	

ЗА УЧАСТИЕ В ПРОЦЕДУРА ПО ПОДБОР НА СЪДЕБНИ ЗАСЕДАТЕЛИ	

ОБЩИ ДАННИ ЗА ЗАЯВИТЕЛЯ	

1. Имена на кандидата по лична карта	

2. ЕГН	

3. Настоящ адрес	

4. Адрес за кореспонденция	

5. Телефонен номер	

6. E-MAIL	

ДАННИ ЗА ЗАВЪРШЕНО В БЪЛГАРИЯ ОБРАЗОВАНИЕ1	

7. Степен на завършено образование	

8. Серия и номер на диплома (напр. А-10, 001122) или регистрационен номер на документ 
(напр. 3256-54)	

ДАННИ ЗА ЗАВЪРШЕНО В ЧУЖБИНА И ПРИЗНАТО В БЪЛГАРИЯ ОБРАЗОВАНИЕ2	

9. Степен на признато в България образование	

10. Номер, дата и издател на документа за признаване	

ДАННИ ЗА ДЕЙСТВАЩ МАНДАТ НА СЪДЕБЕН ЗАСЕДАТЕЛ3	

11. Посочете съда, в който сте съдебен заседател	

_______________

1  Полета 7 и 8 се попълват, ако кандидатът за съдебен заседател е завършил средното си образование след 1 януари 2007 г., съответно висше образование след 1 януари 2012 г. В този случай информацията за завършено образование се установява служебно, без да е необходимо заявителят да представя съответните документи.	

2 Полета 9 и 10 се попълват за придобито в чужбина и признато в България образование. В този случай информацията за завършено образование се установява служебно, без да е необходимо заявителят да представя съответните документи.	

3 Поле 11 се попълва само ако лицето е съдебен заседател, който кандидатства за следващ мандат, и е вписано в Електронния регистър на съдебните заседатели. В този случай заявителят не попълва информацията в полета 7 – 10 и не представя документ за завършено образование.

На основание чл. 67, ал. 3 от Закона за съдебната власт декларирам, че не работя в съд, прокуратура, следствени органи, Министерството на вътрешните работи или в други органи от системата за национална сигурност, намиращи се в съдебния район, за който кандидатствам за съдебен заседател.

Известно ми е, че за декларирани от мен неверни данни нося отговорност по чл. 313 от Наказателния кодекс.

Приложения:	

Моля, поставете „Х“ в квадратчето с наименованието на документа, който прилагате.	

? Автобиография;	

? Копие от диплома за завършено образование;	

? Медицинско удостоверение, издадено в резултат на извършен медицински преглед, че лицето не страда от психично заболяване;	

? Друго .......................................................................................................................................................

………………………..
(дата)	

………………………………
(подпис на заявителя)	

 

Приложение № 2 
към чл. 12, ал. 2
от Наредба № 7 от 28.09.2017 г. за     съдебните заседатели (Ново - ДВ, бр. 78 от 2022 г.)

ДЕКЛАРАЦИЯ ЗА КОНФЛИКТ НА ИНТЕРЕСИ
ДАННИ ЗА ДЕКЛАРАТОРА	
ТРИ ИМЕНА		
ЕГН		
СЪДЕБЕН ЗАСЕДАТЕЛ ВЪВ:				
	(моля, посочете името на съда)		
ТЕЛЕФОН		E-MAIL		
А) СЕМЕЙНИ ВЗАИМООТНОШЕНИЯ/РОДСТВЕНИ ВРЪЗКИ СЪС СЪДИИ/ПРОКУРОРИ И
РАЗСЛЕДВАЩИ ОРГАНИ	
Към датата на встъпване се намирам във:
-	семейни взаимоотношения, вкл. фактическо съжителство, или
-	съм роднина по права линия (включително осиновени, доведени и заварени деца),
-	по съребрена линия - до четвърта степен включително,
-	или по сватовство - до трета степен,
със следните съдии/прокурори/разследващи органи от съдебния район на съда, в който съм съдебен заседател:	□	ДА
□	НЕ	
№	Имена на лицето и заемана длъжност	Описание на връзката		
		
	Б) УЧАСТИЕ И ПРЕДСТАВИТЕЛСТВО НА ЮРИДИЧЕСКИ ЛИЦА		
Към датата на встъпване имам участие в следните търговски дружества:	□	ДА
□	НЕ	
№	Наименование на дружеството		Размер на участието		
		
Към датата на встъпване съм управител или член на орган на управление или контрол на следните търговски дружества, юридически лица с нестопанска цел или кооперации:	□	ДА
□	НЕ	
№	Наименование на дружеството		Вид участие		

	В) ПОЛИТИЧЕСКА ДЕЙНОСТ			
Към датата на встъпване представлявам/участвам в ръководните или контролните органи/членувам в следните политически партии или коалиции, или в следните организации с политически цели на централно и местно ниво:	□	ДА
□	НЕ	
№	Наименование на Вид партията/коалицията/организацията участие	Централно или местно ниво		

Запознат/а съм със задължението си незабавно да декларирам настъпила промяна в посочените от мен обстоятелства.
Известно ми е, че за декларирани от мен неверни данни нося отговорност по чл. 313 от Наказателния кодекс.

Дата:

ДЕКЛАРАТОР:

Приложение №3
ДО ПРЕДСЕДАТЕЛЯ НА РАЙОНЕН СЪД   КАРЛОВО
ЗАЯВЛЕНИЕ
от
/съдебен заседател в  КрлС/
ЕГН	
Адрес по лична карта	
Г осподин/Госпожо Председател,
Заявявам, че желая полагащите ми се месечни възнаграждения за явяванията ми в съдебни заседания, като съдебен заседател към Районен съд – Карлово, да бъдат превеждани в банка 	………………………………………….,   по следната банкова сметка: …………………………………………………………… 

Заявител:

Заявявам, че при промяна на настоящата банкова сметка, ще Ви уведомя своевременно.
гр.Карлово  …202.. г.					

					

                   		Приложение №4
ДО ПРЕДСЕДАТЕЛЯ НА             РАЙОНЕН СЪД –КАРЛОВО
ДЕКЛАРАЦИЯ

От……………………………………………………………………………………....
/ име, презиме, фамилия /
ЕГН…………………………... тел…………………………………...
ДЕКЛАРИРАМ, че през 202… година:
1. Съм лице с намалена работоспособност или вид и степен на увреждане 50 и над 50 на сто:
Ако сте отбелязали “да”, при попълването имайте предвид следното: Вие дължите авансово данък, след като облагаемият доход от всички източници на доход, придобит от началото на данъчната година и подлежащ на облагане с данък върху общата годишна данъчна основа, намален с удържаните или внесените за Ваша сметка задължителни осигурителни вноски, превиши сумата от 7920 лв. 
Намалената работоспособност се удостоверява с решение на ТЕЛК.	Да	Не	
2. Осигурен съм на максималния месечен осигурителен доход (3400 лв.):	Да	Не	
3. Пенсионер съм:	Да	Не	
4. Осигурен съм на друго основание: 
(трудово правоотношение, извънтрудово правоотношение, друго)
..................................................................................................................
4.1. Доходът ми за месец, намален с нормативно-признатите разходи, надвишава минималната работна заплата за страната:	Да

Да
	Не 

Не	
5. Безработен съм:	Да	Не	
6. Самоосигуряващо се лице съм:	Да	Не	
7. Желая да ми бъде удържан авансов данък по ЗДДФЛ за сумите,  изплатени през четвъртото тримесечие на годината.                           	Да	Не	

Банковата сметка, по която желая да ми бъдат изплащани възнагражденията за участие в съдебни заседания е следната:
IBAN.	BIC	
в	……../банка/, за което прилагам удостоверение от банката.

Декларирам, че при промяна на горепосочените обстоятелства се задължавам в 7-дневен срок, но не по-късно от последния работен ден на месеца, в който е настъпила промяната, да уведомя счетоводството на Районен съд- Карлово.

Приложение: 1. 1 бр. удостоверение от банка………………………………………………..
                        2. 1 бр. решение на ТЕЛК / при наличие на такова/

Дата:                                                    Подпис:

										Приложение №5
Районен съд–Карлово     					
 
РАЗХОДЕН КАСОВ ОРДЕР No		
от 		20.... год.
Съгласно	заседание /	20.... г. по	дело №	/	20... г. 
следва да се брои от суми по сметка	на	ЕГН	
работник/служител при	
а)	средна надница (възнаграждение, заседателни)		 лв.
б)	пътни и други разноски по §6			 лв .
Всичко:		 лв,
Словом:	
Средната надница да се внесе (преведе) по c/KaNo	, IB AN:		
BIC:	на	ЕГН	
Съдебен секретар 		Съдия:	
/	/ /
	/	
Справка за възнаграждения за периода от	.	.20_ до	.	.20	за Съдебни заседатели -	.	лв.
Номер дело	Вид заседание	Дата	Продължително ст на СЗ	Лице	Сума	Съдебен секретар РКО	Съдия РКО	

ИЗГОТВИЛ:
Съдебен деловодител:
                                                                                                                                                               Приложение №7 55 
Вид дело
Номер
/година	Съдебен състав	Дата на заседание	Заседателен ден	Времетраене на съдебното заседание	Съдебен секретар	Съдия	Резултат от заседание	Отработена
сума	
				Час на започване на заседание	Час на обявяване на съдебния акт (краен час)	Всичко заседателни часове (започнат час вкл.)					
…………………………………………………………	
………...202..г.  	
											
Общо за …….202..г.: 	……...00 лв. 
/минимално възнаграждение на ден/ 	
	
Общо за периода …….202..г. - …….202..г: 	……..00 лв.	

ИЗГОТВИЛ :…………………………

СЪДИЯ-ДОКЛАДЧИК :…………………………